**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 11.06.2020, ora 08.00 – 12.06.2020, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 12.06.2020, ora 07.00**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 11.06.2020, la ora 11:15, **Atenționarea Hidrologică nr. 9 – COD GALBEN**, valabilă în intervalul *11.06.2020, ora 12:00 – 12.06.2020, ora 14:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri, pe unele râuri din bazinele hidrografice: *Vişeu, Iza, Tur, Someş, Crasna, Mureş, Bega, Timiş, Olt, Argeş, Buzău, Suceava, Moldova, Bistriţa, Trotuş, Putna*, cu posibile depăşiri ale **COTELOR DE ATENŢIE.**

Această **Atenționare Hidrologică** a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- către prefecturile județelor: *ALBA, ARGEŞ, BACĂU, BISTRIŢA-NĂSĂUD, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, HARGHITA, MARAMUREŞ, MUREŞ, NEAMŢ, SĂLAJ, SATU MARE, SIBIU, SUCEAVA, TIMIŞ şi VRANCEA (20 prefecturi)– COD GALBEN*.

**RÂURI**

**Debitele au fost, în general, în creştere** datorită precipitaţiilor prognozate şi propagării, exceptând râurile din bazinele hidrografice: Vedea, Buzău, Bârlad, Putna, Rm. Sărat, afluenții aferenți bazinelor mijlocii și inferioare ale Jiului, Oltului, Argeșului, Ialomiței și râurile din Dobrogea, unde au fost relativ staționare.

S-au produs scurgeri importante pe versanți, torenți, pâraie și creșteri mai însemnate de niveluri și debite pe unele râuri din zonele de deal și de munte datorită precipitaţiilor căzute în interval, sub formă de aversă.

Debitele se situează în general la valori cuprinse între 30-90% din mediile multianuale lunare, mai mari (peste 100%) pe unele râuri din bazinele hidrografice Vișeu, Iza, Tur, Someșul Mare, Mureș superior, Târnave, Motru, bazinul superior al Jiului și izolat în bazinul superior al Argeșului şi mai mici (sub 30%) în bazinele hidrografice: Barcău, Crişul Negru, Crişul Alb, Bârlad, Trotuș, pe afluenții Bistriței și Prutului.

Este în vigoare **ATENȚIONAREA HIDROLOGICĂ nr. 9** din 11.06.2020.

În interval au fost emise două **AVERTIZĂRI HIDROLOGICE** pentru fenomene imediate și şapte **ATENŢIONARI HIDROLOGICE** pentru fenomene imediate.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi în general în creştere** datorită precipitaţiilor prognozate şi propagării, exceptând râurile din Dobrogea unde vor fi relativ staționare.

Sunt posibile scurgeri importante pe versanți, torenți, pâraie și creșteri mai însemnate de niveluri și debite cu posibile efecte de inundații locale și depășiri ale **COTELOR DE APĂRARE** pe unele râuri mici din zonele de deal și munte, datorită precipitațiilor prognozate, sub formă de aversă.

Se menține **ATENȚIONAREA HIDROLOGICĂ nr. 9** din 11.06.2020.

**DUNĂRE**

**Debitul la intrarea în ţară (secţiunea Baziaş) în intervalul 11.06 – 12.06.2020 a fost în creștere, având valoarea de 3500 m3/s**, sub media multianuală a lunii iunie (6400 m3/s).

În aval de Porţile de Fier debitele au fost în creștere pe sectorul Gruia – Giurgiu și în scădere pe sectorul Olteniţa – Tulcea.

**Debitul la intrarea în ţară (secţiunea Baziaş) va fi în creştere (3800 m3/s).**

În aval de Porţile de Fier debitele vor fi în creştere pe sectorul Gruia – Călărași şi în scădere pe sectorul Cernavodă – Tulcea.

**2.** **Situaţia meteorologică în intervalul 11.06.2020, ora 09.00 –12.06.2020, ora 06.00**

**Administraţia Naţională de Meteorologie** (A.N.M.) a emis la data de 11.06.2020, la ora 09:30, **Atenționarea Meteorologică nr. 55**, conform căreia:

**- COD GALBEN:** „*În intervalul 11 iunie, ora 10:00 – 13 iunie, ora 10:00, pe arii relativ extinse vor fi perioade cu instabilitate atmosferică accentuată, ce se va manifesta prin frecvente descărcări electrice, averse torențiale, grindină și vijelii. Cantitățile de apă vor depăși 25...30 l/mp și pe arii restrânse 40...60 l/mp. Notă: până la jumătatea săptămânii viitoare gradul de instabilitate atmosferică se va menține accentuat în cea mai mare parte a țării.”*

Această **Atenționare Meteorologică** a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLARAŞI, CLUJ, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TELEORMAN, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI (42 prefecturi) - COD GALBEN.*

**ÎN ŢARĂ**

Vremea s-a menținut, în general, instabilă. Cerul a prezentat înnorări temporar accentuate și pe arii relativ extinse au fost perioade cu averse ce au avut și caracter torențial, descărcări electrice, intensificări de scurtă durată ale vântului, vijelii (confirmate fiind cele de pe raza județelor Neamț, Vaslui și Galați) și grindină în județele Sălaj, Vaslui, Neamț, Iași, Galați, la munte (fiind confirmate din datele provenite de la stațiile meteorologice și hidrologice), Brașov, Botoșani, Suceava, Bacău și Covasna (confirmate fiind din surse externe). Din datele colectate de la stațiile meteorologice și hidrologice, cantitățile de apă înregistrate, în special în intervale scurte de timp, au depășit local 15...20 l/mp și pe arii restrânse 35...45 l/mp (până la 53 l/mp în Munții Apuseni la Băișoara). Temperaturile maxime s-au încadrat între 20 de grade la Borod, Dumbrăvița de Codru și Joseni și 33 de grade la Stânca Ștefănești, Iași, Negrești și Adjud. La ora 06.00, s-au înregistrat valori termice cuprinse între 12 grade la Toplița și Joseni și 19 grade la Drobeta-Turnu Severin și Sulina.

***Observații:*** *de ieri de la ora 06.00 au fost în vigoare 48 de mesaje pentru fenomene meteorologice periculoase imediate, după cum urmează:*

*- 8 mesaje cod roșu emise de CNPM pentru Moldova;*

*- 40 de mesaje cod portocaliu dintre care: 27 emise de SRPV Bacău, 7 emise de SRPV Sibiu, 3 emise de SRPV Cluj-Napoca, 1 emisă de SRPV Craiova, 1 emisă de SRPV Constanța și 1 emisă de CNPM pentru Moldova.*

**LA BUCUREŞTI**

Vremea s-a răcit ușor. Cerul a fost temporar noros ziua și mai mult noros noaptea, iar trecător s-au semnalat averse. Vântul a suflat slab și moderat. Temperatura maximă a fost de 27 de grade la Afumați și Băneasa și de 28 de grade la Filaret. La ora 06.00, se înregistrau 17 grade la Filaret și 18 grade la Afumați și Băneasa.

**3. Prognoza meteorologică în intervalul 12.06.2020, ora 09.00 –13.06.2020, ora 09.00**

**ÎN ŢARĂ**

Vremea va fi instabilă. Mai ales după-amiaza și la începutul nopții, în cea mai mare parte a țării, vor fi înnorări temporar accentuate și perioade cu averse, frecvente descărcări electrice, intensificări de scurtă durată ale vântului, pe arii restrânse grindină şi vijelii. În intervale scurte de timp sau prin acumulare, cantitățile de apă vor depăşi local 20...30 l/mp și izolat 40...60 l/mp. Temperaturile maxime se vor încadra, în general, între 20 și 28 de grade, iar cele minime între 12 și 19 grade.

**LA BUCUREŞTI**

Vremea va fi în general instabilă. Cerul va avea înnorări temporar accentuate, iar cu o probabilitate mai ridicată pe parcursul zilei și la începutul nopții, vor fi perioade cu averse, descărcări electrice și intensificări de scurtă durată ale vântului. Vor fi condiţii de grindină. Temperatura maximă va fi de 26...27 de grade, iar cea minimă se va situa în jurul valorii de 16 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

***Administrația Națională Apele Române*** informează că la data de 11.06.2020, începând cu ora 12:30, apele neepurate de la stația de epurare Tâmpa, județul Hunedoara, aparținând operatorului SC Apa Prod SA, au fost evacuate direct în canalul Batiz, ca urmare a creșterii debitelor de apă pluvială colectată din rețeaua de canalizare. La ora 15:30, s-a stopat evacuarea directă și a fost reluată funcționarea normală a stației.

În data de 12.06.2020, începând cu ora 01:00, a fost reluată evacuarea apelor neepurate în canalul Batiz. Se va reveni cu informații suplimentare.

***Administrația Națională Apele Române*** informează că din data de 11.06.2020, începând cu ora 21:15, apele neepurate de la stația de epurare Cristești, județul Mureș, aparținând operatorului Aquaserv Mureș, sunt evacuate direct în râul Mureș, ca urmare a precipitațiilor căzute și a umplerii bazinului de retenție. Se va reveni cu informații suplimentare.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru data de 10.06.2020, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională şi europeană.

1. **În domeniul solului şi vegetaţiei**

***Garda Națională de Mediu - Comisariatul Județean Vălcea*** informează despre producerea, în data de 11.06.2020, la ora 08:05, unei poluări accidentale cu țiței a solului, în zona localității Botorani, județul Vâlcea, în urma unei avarii la conducta de țiței Mădulari-Botorani, ce aparține Conpet SA. A fost afectată o suprafață de 80 mp de sol. S-a intervenit pentru remedierea avariei și colectarea produsului petrolier.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 10.06.2020-11.06.2020 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

Nu au fost semnalate evenimente deosebite.

**DIRECȚIA DE COMUNICARE, TRANSPARENȚĂ ȘI IT**